L 56/28
DA
Den Europæiske Unions Tidende
23.2.2023
3.
OPSTILLING AF EN LISTE OVER IKKESAMARBEJDENDE TREDJELANDE (21)
I betragtning af de konklusioner, der er draget om Cameroun, og i overensstemmelse med artikel 33 i IUUforordningen, bør landet tilføjes til listen over ikkesamarbejdende tredjelande, der er opstillet ved gennemførelses­ afgørelse 2014/170/EU.
Nævnte afgørelse bør derfor ændres i overensstemmelse hermed.
(22)
Opførelsen af Cameroun på listen over ikkesamarbejdende lande, hvad angår bekæmpelse af IUU-fiskeri, indebærer anvendelse af de foranstaltninger, der er fastsat i artikel 38 i IUU-forordningen.
Ifølge artikel 38, stk.
1, i IUUforordningen er import af fiskevarer fanget af fiskerfartøjer, der fører ikkesamarbejdende tredjelandes flag, forbudt.
I Camerouns tilfælde bør dette forbud omfatte alle bestande og arter defineret i artikel 2, nr.
8), i IUU-forordningen, eftersom den manglende vedtagelse af passende foranstaltninger over for IUU-fiskeri, der har ført til, at Cameroun identificeres som et ikkesamarbejdende tredjeland, ikke er begrænset til en bestemt bestand eller art.
(23)
Det bemærkes, at IUU-fiskeri nedfisker bl.a. fiskebestandene, ødelægger marine levesteder, underminerer bevarelsen og den bæredygtige udnyttelse af havets ressourcer, fordrejer konkurrencen, sætter fødevaresikkerheden på spil, stiller ærlige fiskere urimeligt dårligt i konkurrencen og svækker kystsamfundene.
På baggrund af omfanget af de problemer, som IUU-fiskeri medfører, er det nødvendigt, at Unionen hurtigt gennemfører foranstaltningerne over for Cameroun som et ikkesamarbejdende tredjeland.
Denne afgørelse bør derfor træde i kraft dagen efter offentlig­ gørelsen i Den Europæiske Unions Tidende.
(24)
I fald Cameroun godtgør, at den situation, der berettigede, at landet blev opført på listen, er blevet afhjulpet, skal Rådet med kvalificeret flertal på forslag af Kommissionen fjerne Cameroun fra listen over ikkesamarbejdende tredjelande i overensstemmelse med IUU-forordningens artikel 34, stk. 1.
I en sådan afgørelse om fjernelse fra listen bør der også tages hensyn til, om Cameroun har vedtaget konkrete foranstaltninger til varig forbedring af situationen —
VEDTAGET DENNE AFGØRELSE:
Artikel 1 Republikken Cameroun tilføjes til bilaget til gennemførelsesafgørelse 2014/170/EU.
Artikel 2 Denne afgørelse træder i kraft dagen efter offentliggørelsen i Den Europæiske Unions Tidende.
Udfærdiget i Bruxelles, den 20. februar 2023.
På Rådets vegne J. BORRELL FONTELLES Formand